༄༅།།ྋསྐྱབས་མགོན་ཀིརྟི་སྐུ་ཕྲེང་བདུན་པ་ཀུན་དགའ་ཆོས་འཕགས་ཐུབ་བསྟན་ཉི་མ་མཆོག་ནི།སྟག་ཚང་ལྷ་མོའི་ཉེ་འདབས་ཚ་ཁོག་ཅེས་པར་ཡབ་བཟོད་པ་དང༌།ཡུམ་སྐུ་གོང་མའི་སྐུ་སྲིང་བཀྲ་ཤིས་སྐྱིད་གཉིས་ཀྱི་སྲས་སུ།རབ་བྱུང་བཅུ་གསུམ་པའི་མེ་སྦྲུལ།ཕྱི་ལོ་༡༧༩༧ལོར་སྐུ་བལྟམས།ཆུ་ཁྱི།ཕྱི་ལོ་༡༨༠༢ལོར་འདུལ་བ་འཛིན་པ་གཡེར་གཤོང་སྤྲུལ་སྐུ་དགེ་འདུན་ཟླ་གྲགས་རིན་པོ་ཆེའི་ཞལ་སྔ་ནས་དགེ་བསྙེན་གྱི་སྡོམ་པ་བཞེས་ཏེ་ཀུན་དགའ་ཆོས་འཕགས་ཞེས་མཚན་གསོལ།ཆུ་ཕགཕྱི་ལོ་༡༨༠༣ལོར་མཁས་གྲུབ་ཆེན་པོ་གཡེར་ཤོང་ཚང་གི་ཞལ་སྔ་ནས་དགེ་ཚུལ་གྱི་སྡོམ་པ་མནོས་ཏེ་མཚན་སྔ་མའི་སྟེང་དུ་ཐུབ་བསྟན་ཉི་མ་ཞེས་གསོལ།གུང་ཐང་བསྟན་པའི་སྒྲོན་མེས་ྋསྐྱབས་མགོན་སྐུ་གོང་མའི་ཡང་སྤྲུལ་དུ་ངོས་འཛིན་བྱ་འོས་པའི་བཀའ་ལུང་ཕེབས་ཁར།གདན་ས་སྟག་ཚང་ལྷ་མོ་ནས་གལ་བོ་ཆེ་ལ་ནན་ཏན་གྱིས་སྐུ་གོང་མ་རྣམས་ཀྱི་ཕྱག་ཕྲེང་དང་རྡོར་དྲིལ་སོགས་སྤྱན་ལམ་དུ་བསྟར་བ་ཇི་བཞིན་འཛོལ་མེད་ངོས་འཛིན་གནང་བ་བཅས་ཀྱིས་སྐུ་གོང་མའི་ཡང་སྤྲུལ་འཁྲུལ་མེད་དུ་ཐག་ཆོད་ངེས་རྙེད་བྱུང་སྟེ།